Josef Nesvadba

**Josef Nesvadba** (* 19. jún 1926, Praha – † 26. apríl 2005, Praha) bol český spisovateľ, prekladateľ, dramatik, scenárista, psychiater a psychoterapeut, spolu s Ludvíkom Součkom najvýznamnejší predstaviteľ žánru vedeckofantastickej literatúry v Česku. 

## Životopis
Ako mnoho iným, aj Nesvadbovi skomplikovala štúdium nacistická okupácia. Maturovať na anglickom gymnáziu mohol až po vojne v roku 1945.

V roku 1950 absolvoval lekársku fakultu, odbor psychiatria – okrem svojej literárnej práce bol aj významným psychiatrom, patril k priekopníkom skupinovej psychoterapie v Česku. Práve počas štúdia spoznal Ludvíka Součka a obaja autori sci-fi sa spriatelili.

Bol evidovaný ako agent ŠtB pod krycím menom *Autor*.

Od roku 1956 až do odchodu do dôchodku v roku 1992 pracoval ako psychoterapeut na psychiatrickom oddelení Fakultnej polikliniky v Prahe.

Okrem prekladov z angličtiny písal prevažne divadelné hry a poviedky – niekoľko jeho poviedok bolo sfilmovaných, napríklad *[[Blbec z Xeenemünde]]* (1960) a *[[Tarzanova smrt]]*. Spolupracoval na celom rade filmov (*[[Upír z Feratu]]*, *[[Pane, vy jste vdova]]*...) a televíznych a rozhlasových seriálov (*Bambinot*).

Josef Nesvadba mal veľa osobných priateľov medzi komunitou svetovej sci-fi scény. Patrili medzi nich napríklad Fred Pohl John Brunner alebo Harry Harrison. Bol dvojnásobným nositeľom ceny organizácie World SF a dlhoročným predsedom českej sekcie tejto organizácie. 

Jeho dcérou je spisovateľka románov pre ženy Bára Nesvadbová.

## Dielo
### Divadelné hry
* *Výprava do Oceánie*
* *Ocelový kruh*
* *Ráno*
* *Tři podpisy*, 1954
* *Milionář Liebig*
* *Mimořádná událost*, 1956

### Poviedkové súbory
* *Tarzanova smrt*, 1958 – zbierka 13 poviedok, väčšinou non sci-fi, v ktorých výrazne uplatnil svoje skúsenosti psychiatra; v r. 1966 vyšiel v Čs. spisovateli pod týmto názvom aj výber z predchádzajúcich zbierok.
* *Einsteinův mozek*, 1958 – poviedková zbierka, tentoraz už sci-fi; obsahuje okrem iného poviedky *Einsteinův mozek*, *Blbec z Xeenemünde*, *Poslední cesta kapitána Nema, *Vynález proti sobě* a *Ztracená tvář*, z ktorých *Einsteinův mozek*, *Blbec z Xeenemünde* a *Ztracená tvář* boli sfilmované
* *Výprava opačným směrem*, 1962 – obsahuje ďalšie kľúčové poviedky z Nesvadbovej tvorby (celkom deväť), okrem iného *Výprava opačným směrem*, *Upír ltd.*, *Jak zemřel kapitán Nemo*, *Druhý ostrov dr. Moreaua* či *Anděl posledního soudu*; poviedka *Upír Ltd.* sa stala námetom k filmu *Upír z Feratu*
* *Poslední cesty kapitána Nema*, 1966 – 11 sci-fi poviedok spojených postavou kapitána Nema 
* *Tři dobrodružství*, 1972 – obsahuje poviedky Případ Zlatého Buddhy, Jak předstírat smrt a Absolutní stroj 
* *Minehava podruhé*, 1981 nesie podtitul *(nápady starého psychiatra): Psychofikce* a obsahuje tri rozsiahlejšie poviedky: *Minehava podruhé aneb Psychoskop Mariana Koldy, Láska aneb Citový kondenzátor Heleny Vávrové* a *Setkání dalšího druhu aneb Labyrinty Joan Hartlové*.
* *Řidičský průkaz rodičů*, 1988

=== Romány ===
* *Dialog s doktorem Dongem*, 1964 – filozoficko-politický román z vietnamského prostredia, groteskné a ironizujúce prvky
* *Bludy Erika N.*, 1974 – vedeckofantastický román s detektívnou zápletkou; odohráva sa na tajomnom ostrove v Jadranskom mori; mnoho nevysvetliteľných úkazov
* *Tajná zpráva z Prahy*, 1978 – román venovaný globálnym problémom, čiastočne autobiografický; neobsahuje sci-fi motívy, je to skôr spoločensko-dobrodružný román; pôvodný rukopis neprešiel cenzúrou (obsahoval motívy invázie vojsk Varšavskej zmluvy v auguste 1968 a následné vlny emigrácií). Nesvadba ho musel podstatne prepracovať (originálna podoba vyšla v r. [[1991]] pod názvom *První zpráva z Prahy*)
* *Peklo Beneš*, 2002 – pohráva sa s myšlienkou, čo by sa stalo, keby  [[29. september|29. septembra]] [[1938]] nedošlo k [[Mníchovská dohoda|Mníchovskej dohode]].
* *Hledám za manžela muže*, 1986 – tento román s podtitulom *Druhé tisíciletí neskončí* autor charakterizoval ako *sexfikciu*  a povedal k nemu: *s nadsázkou lze říci, že hrdinkami této knížky jsou dvě ženy. Žijí v rozdílných společenských zřízeních, jsou sokyně, ale mají společný problém: nemůžou najít přiměřeného partnera.*

=== Námety k filmom ===
* *Blbec z Xeenemünde*, 1962
* *Tarzanova smrt*, 1962
* *Ztracená tvář*, 1965
* *Zabil jsem Einsteina, pánové*, 1969
* *Pane, vy jste vdova*, 1970
* *Slečna Golem*, 1972
* *Tajemství zlatého Buddhy*, 1973
* *Zítra vstanu a opařím se čajem*, 1977
* *Upír z Feratu*, 1982
* televízny seriál *Bambinot''

## Referencie

## Externé odkazy
*  
*  
*  

Kategória:Českí spisovatelia románov
Kategória:Českí spisovatelia science-fiction
Kategória:Českí dramatici
Kategória:Českí scenáristi
Kategória:Českí prekladatelia
Kategória:Českí lekári
Kategória:Česko-slovenskí zaslúžilí umelci
Kategória:Absolventi Lekárskej fakulty Karlovej univerzity
Kategória:Agenti ŠtB
Kategória:Osobnosti z Prahy